№2-4/2015

**Ш Е Ш І М**

**Қ А З А Қ С Т А Н Р Е С П У Б Л И К А С Ы А Т Ы Н А Н**

12 қаңтар 2015 жыл Қызылорда қаласы

Қызылорда облысының кәмелетке толмағандардың істері жөніндегі мамандандырылған ауданаралық соты құрамында төрағалық етуші судья Қ., хатшылықта Қ. болып, қала прокурорының көмекшісі А.**,** Қызылорда қалалық білім беру бөлімінің қамқоршы және қорғаншы органның өкілі Ж., арызданушылар М. пен Д. қатысуларымен, өзінің жабық сот отырысында Қызылорда облысының кәмелетке толмағандардың істері жөніндегі мамандандырылған ауданаралық сотының сот отырысы залында арыз берушілер М. пен Д бала асырап алу туралы ерекше өндірістегі азаматтық ісін қарап

**А Н Ы Қ Т А Ғ А Н Ы :**

Арызданушылар М. пен Д. сотқа берген арыздарында 2003 жылы туылған А. атты ұл баланы асырап алғылары келетіндерін, ол алыс туысқаны А. некесіз туылған ұлы екендігін, баланың анасы А. ұлы А. асырап алуларына өз келісім арызын нотариалды түрде беріп отыр. Арызданушылар баланың туу туралы куәлігіндегі тегін, әкесі және шешесі деген графадағы жазуларды өзгертуді, қалған бөлігін өзгеріссіз қалдыруды сұраған.

Арызданушылар М. пен Д. сот отырысында берген арыздарын қуаттайтындықтарын, 2003 жылдан заңды некеде тұратынын, арызданушылар М. пен Д. меншік иелігіндегі .......................... тұрғын үйде тұратындығын, үй 2 бөлмелі, кең, жарық және жөнделгенін, арызданушы Д. апасының қызы А. некесіз туылған 2003 жылы туылған А. атты некесіз туылған ұл баланы асырап алғылары келетіндерін, баланың анасы асырап алуға нотарилды бекітілген келісімін беріп отырғандығын, заңды некеде болған уақытта балалы болмағанын, балаға зар болып отырғанын, асырап алынатын бала 6 айлық кезінен бері өздерінің тәрбиесінде екенін, ұзақ уақыт бойы құжаттар дайындап жүріп қалғанын, М. сварщик болып, ал Д. кіші аяжан болып жұмыс істейтінін, айлық табыстары жеткілікті екенін, алдағы уақытта баланың барлық жағдайын жасап бағуға, тәрбиелеуге, білім алуына толық мүмкіндіктері барын, туу туралы куәлігінде баланың тегін, әкесі мен анасы деген графаны өзгертіп, қалған бөлігін өзгеріссіз қалдыруды, арызды қанағаттандыруды сұрайтындарын көрсетті.

Сотта 10 жасқа толған А. өз жауабында арызданушылармен бірге тұратынын, олар өзінің ата-анасы деп санайтынын, оларды жақсы көретінін, олардың асырап алуына қарсы емес екендігін және тегін, әкесінің атын өзгертуге келісетінін көрсетті.

Қызылорда қалалық білім беру бөлімінің қамқоршы және қорғаншы органның өкілі Ж.сот отырысында арызданушылардың жақсы мінезделетіндігін, зерттелген тұрмыстық, денсаулық және моральдық жағдайына байланысты олардың бала асырап алуына толық мүмкіндіктерінің барлығын, баланың денсаулығының жақсы екенін, асырап алу асырап алынатын баланың заңды мүдделері мен құқыларына сәйкес, нұқсан келтірмейтіндігін көрсетіп, арызданушылардың арызын қанағаттандыруға болады деп қорытындысын қуаттайтындығын көрсетті.

Сот асырап алушылардың жауаптарын, қамқоршы және қорғаншы органының өкілі мен прокурордың арыз қанағаттандырылуға жатады деген қорытындыларын тыңдап, іс материалдарын зерттеп, арызды қанағаттандыруды дұрыс деп есептейді.

Қазақстан Республикасының “Неке (ерлі-зайыптылық) және отбасы туралы” Кодексінің (әрі қарай Кодекс) 86-бабында бала асырап алушы баланы тәрбиелеуге, оның денсаулығына, дене бітімі, психикалық, адамгершілік және рухани жағынан дамуына қамқорлық жасауға міндетті екен көрсетілген.

Сотта зерттеліп анықталған мән-жайларға қарағанда арызданушылардың бала асырап алуына жол бермейтін себептер мен шектеулер жоқ, арызданушылардың меншік иелігіндегі Қызылорда қаласы,........тұратындығы, үй 2 бөлмелі, қолайлы екендігі, арызданушылардың жұмыс істейтіні, айлық табыстары жеткілікті, үйі тұрмысқа қажет заттарымен жабдықталғаны, үйдің тазалығы санитарлық-гигиеналық нормаларға сәйкес келетіні, балаға бөлме арналып, барлық қажет заттармен қамтамассыз етілгенін, тұрақты мекен-жайы, жұмыс орны мен табыс көздері бар екенін, бұрын сотты болмағандарын, жағымды жағынан мінезделетінін, бала асырап алудан туындайтын құқылары мен міндеттерімен, құқықтық салдарымен танысқандығы анықталды. Бұл жағдайлар олардың бала асырап тәрбиелеуіне толық мүмкіндігі бар екендігін көрсетеді.

Бала асырап алушылар М. пен Д. өткізген дәрігерлік куәландыруларына және дәрігерлік анықтамаларға қарағанда олардың Қазақстан Республикасы Үкіметінің 30 наурыз 2012 жылғы №404 Қаулысымен бекітілген тізбедегі бала асырап алуға мүмкіндік бермейтін аурулармен ауырмайтындықтары және есепте тұрмайтындықтары көрсетілген.

Қорғаншы және қамқоршы органы бала асырап алушылардың тұрмыстық жағдайларын тексеріп, денсаулық, материалдық-тұрмыстық жағдайларына байланысты, жақсы жағынан мінезделетіндігінен, асырап алынатын бала өз қолдарында тұратындықтарына байланысты олардың бала асырап алуға толық мүмкіндіктері барына қорытынды берген.

Сотта зерттеліп анықталған мән-жайларға қарағанда бала асырап алушылардың тұрмыстық және денсаулық жағдайлары ұсынылған дәлелдемелерге байланысты асырап алынушының мүддесіне сай екені, асырап алушылардың өнегелі жанұя екенін, олардың баланы асырап, тәрбиелеп, өсіруіне тәжірибесі және толық мүмкіндіктерінің бар екенін, баланың қалыпты дамуына, тәрбиеленуіне және білім алуына жағдай жасалғаны анықталып бекітіледі.

Баланың туған анасы А. арызданушыларға 2003 жылы туылған А. асырап алуына келісім берген. Бала некесіз туылған.

Неке және отбасы туралы Кодексінің 92 бабының 1 бөлігіне сәйкес, бала асырап алушы мен асырап алынушы баланың жас айырмасы кем дегенде 16 жас болуға және ол 45 жастан аспауға тиіс.

Асырап алушы М. асырап алынушы баламен жас айырмасы заңда көзделген 45 жастан асып кеткен.

Қазақстан Республикасы Жоғарғы Сотының 2012 жылғы 31 мамырдағы №2 «Кейбір нормативтік қаулыларына өзгерістер мен толықтырулар енгізу туралы» Нормативтік Қаулысының орысша редакциясымен өзгерістер енгізілген, Қазақстан Республикасы Жоғарғы Соты Пленумының 2000 жылғы 22 желтоқсандағы №17 «Соттардың бала асырап алу туралы істерді қарау кезінде неке және отбасы туралы заңнаманы қолдануының кейбір мәселелері туралы» Нормативтік Қаулысының 9 тармағында, бала асырап алушы мен асырап алынушы баланың жас айырмасы кем дегенде 16 жас болуға және ол 45 жастан аспауға тиіс екендігі туралы Кодекстің 91-бабының талаптарын негізге ала отырып, Кодекс себепті деп таныған негіздер бойынша (туыстық қарым-қатынаста болу немесе баланың оны асырап алатын адамға бауыр басып, оны өзінің ата-анасы деп есептеуі және т.б.) жас айырмасын қысқартуға (ұзартуға) болатындығын соттардың назарда ұстағандары жөн деп көрсетілген.

Осы Кодекстің 84 бабына сәйкес кәмелетке толмаған балаларға қатысты тек қана солардың мүддесінде асырап алуға жол беріледі.

Асырап алынатын бала туылғаннан бері арызданушылардың тәрбиесінде, асыранып алынатын баланың анасы өз келісімін нотариалды түрде беріп отыр, баланың мүддесі үшін, асырап алушы М. пен асырап алынушы А. жас айырмасын ұзартуға негіз бар деп сот санайды.

Сондықтан, сот зерттелген дәлелдемелер мен заңның талаптарына сай арызданушылардың бала асырап алу туралы арызын толығымен қанағаттандыруға жатады деп санайды.

Асырап алушылар Кодексінің 97-бабына сай өз арызында және сотта асырап алынушы баланың туу туралы куәлігінде тегін, әкесі мен шешесі деген графадағы жазуларды өзгертуді сұраған.

Сондықтан сот асырап алынушының туу туралы куәлігінде тегін, әкесі мен шешесі деген графадағы жазуларды өзгертуге жатады деп санайды.

Іс бойынша артық төленген 39 теңге мемлекеттік баж алымы арызданушы Д. қайтарылуға жатады.

Қазақстан Республикасының АІЖК-нің 217-221, 317-4, 317-5 бабтарына сәйкес сот

**Ш Е Ш І М Е Т Т І:**

Арызданушылар М. пен Д. бала асырап алу жөніндегі арызы қанағаттандырылсын.

2003 жылы туылған А. бала ретінде арыз берушілер М. пен Д. асырап алуға берілсін.

Асырап алуды тіркеу кезінде асырап алынған А. туу туралы куәлігінде және туу туралы актілер жазбалар кітабында тегін «М.-ұлы» деп ауыстырып, аты-жөнін «М.-ұлы Б», әкесі деген графада «М», шешесі деген графада «Д.» деп өзгертілсін, қалған бөлігі өзгеріссіз қалдырылсын.

Асырап алушыларға бала он сегіз жасқа толғанға дейін жылына кемінде бір рет сот шешімі шыққан жері бойынша қорғаншылық және қамқоршылық органға асырап алынған баланың тұрмыс, оқу, тәрбие жағдайы және денсаулық туралы есептер ұсынуға міндеттелсін.

Артық төленген 39 (отыз тоғыз) теңге мемлекеттік баж алымы арызданушы Д.С.-ға қайтарылсын.

Шешімге наразы жақтары шешімді алған күннен бастап 15 күн ішінде Қызылорда облысының кәмелетке толмағандардың істері жөніндегі мамандандырылған ауданаралық соты арқылы Қызылорда облыстық сотына апелляциялық шағым немесе наразылық келтірулеріне ерікті.

Төрағалық етуші судья: Қ.